**AUTORITATEA TERITORIALĂ DE ORDINE PUBLICĂ CLUJ**

Nr. 16/28.02.2024

# RAPORT ASUPRA EFICIENŢEI ACTIVITĂŢII UNITĂŢILOR DE POLIŢIE

# PE ANUL 2023

În temeiul art. 18, lit.f. din Legea nr.218/2002 privind organizarea şi funcţionarea Poliţiei Române, republicată, cu modificările și completările ulterioarea art.15, și ale alin.2, lit.f din Hotărârea Guvernului nr.787/ 2002 privind aprobarea Regulamentului de organizare şi funcţionare a autorităţii teritoriale de ordine publică, se elaborează prezentul raport asupra eficienţei unităţilor de poliţie, care se dă publicităţii.

Pe baza concluziilor desprinse în urma analizării tendinţelor fenomenului infracţional, la nivelul Inspectoratului de Poliţie al Judeţului Cluj au fost stabilite principalele obiective pentru anul 2023:

* Asigurarea resurselor umane, a mijloacelor materiale, financiare şi informaţionale necesare dezvoltării şi menţinerii capacităţii operaţionale a structurilor inspectoratului.
* Creşterea gradului de siguranţă şi protecţie pentru cetăţeni prin protejarea persoanei, protejarea patrimoniului, siguranţa stradală şi siguranţa rutieră.
* Prevenirea şi combaterea infracţionalităţii organizate şi transfrontaliere, destructurarea grupurilor/grupărilor infracţionale.
* Asigurarea climatului de legalitate mediului de afaceri prin combaterea evaziunii fiscale, contrabandei, corupţiei, contrafacerii de mărfuri, a infracţiunilor din domeniul achiziţiilor publice precum şi prin protecţia intereselor financiare ale Uniunii Europene
* Eficientizare activităţi operative
* Îmbunătăţirea comunicării publice, a interacţiunii cu mass-media. Consolidarea şi diversificarea parteneriatului cu comunitatea

Pornind de la o analiză amplă a indicatorilor privind evoluţia criminalităţii la nivelul judeţului Cluj, precum şi a resurselor financiare, logistice şi umane existente, în anul 2023 au fost propuse realizarea următoarelor rezultate în domeniul ordinii publice:

* Dezvoltarea şi implementarea unui management performant al resurselor umane, materiale şi financiare;
* Dezvoltarea parteneriatului interinstituţional cu societatea civilă pentru eficientizarea activităţilor de prevenire a criminalităţii; dezvoltarea de programe, proiecte şi campanii destinate prevenirii criminalităţii şi reducerii riscului de victimizare, în corelare cu caracteristicile situaţiei operative;
* Promovarea rolului activ al comunităţii şi al cetăţeanului în asigurarea climatului de ordine şi siguranţă publică;
* Creşterea calităţii serviciilor, reducerea birocraţiei şi simplificarea procedurilor administrative (implementare proiect pilot – flux electronic al circuitului documentelor);
* Asigurarea unui climat optim de siguranţă în zona instituţiilor de învăţământ preuniversitar prin derularea de acţiuni preventive şi de combatere a criminalităţii;
* Creşterea nivelului de siguranţă rutieră şi prezenţa activă a poliţiştilor rutieri pe principalele artere de circulaţie, în punctele cu risc ridicat de accidente şi la orele semnalate cu trafic intens, prevenirea accidentelor rutiere, evitarea blocajelor şi fluidizarea circulaţiei;
* Creşterea gradului de performanţă în prevenirea şi combaterea infracţiunilor stradale/a faptelor antisociale.
* Limitarea tăierilor ilegale de masă lemnoasă şi a faptelor de braconaj;
* Îmbunătăţirea cooperării privind activităţile de prevenire şi combatere a infracţionalităţii din domeniul economico-financiar;
* Creşterea gradului de conştientizare a populaţiei privind consecinţele corupţiei şi colaborarea cu structurile statului care au atribuţii în domeniul combaterii corupţiei;
* Creşterea procentului de recuperare a prejudiciilor în cauzele penale economico - financiare;
* Eficientizarea activităţii de cercetare penală;
* Menţinerea unui grad ridicat de profesionalizare a personalului prin activităţi de instruire a dispozitivelor de ordine şi siguranţă publică la intrarea în serviciu;
* Intensificarea pregătirii profesionale – activităţi de instruire a dispozitivelor de ordine şi siguranţă publică la intrarea în serviciu; pregătirea practică a poliţiştilor de ordine publică şi rutieră în domeniul autoapărării şi intervenţiei de către instructori din cadrul serviciilor de acţiuni speciale;

În urma analizei comparative a Planului Strategic pe anul 2023 cu Evaluarea activităţii Inspectoratului de Poliţie al Judeţului Cluj pentru anul 2023, Comisia de planificare, stabilire şi evaluare a indicatorilor de performanţă minimali din cadrul Autorităţii Teritoriale de Ordine Publică a constatat următoarele:

În anul 2023, Inspectoratul de Poliţie Judeţean Cluj a fost sesizat despre comiterea unui număr de 17.659 de infracţiuni, înregistrându-se o creștere cu 4,73% (+792) a criminalităţii sesizate, comparativ cu anul 2022.

În anul 2023, numărul infracţiunilor contra persoanei *sesizate*a crescut cu 4,93% (5.489), din cauza creșterii numărului infracţiunilorde *lovire sau alte violențe* cu 4,05% (2.814).

Din analiza indicatorilor statistici privind evoluţia criminalităţii grave rezultă că, în anul 2023 s-au înregistrat 5 fapte  de omor (+1) din care 3 (-4) și au fost sesizate 6 fapte (-2) de tentativă de omor.

În privinţa criminalităţii contra patrimoniului, cele 8.167 (+248) infracţiuni din această categorie reprezintă 46,24% din totalul infracţiunilor sesizate în anul 2023. Furturile (4.037/-3,10%) au ponderea cea mai mare în cadrul acestei categorii, respectiv 49,43%.

În perioada analizată a scăzut cu 14,47% numărul infracțiunilor de furt din locuințe, cu 2,98% furturile din societăți comerciale, cu 6,58% furturile din buzunare, poșete şi genți. Au fost înregistrate creșteri ale infracțiunilor de furt din autovehicule (+1,79%), respectiv furt de auto (+29,79%).

La nivelul Inspectoratului de Poliţie Judeţean Cluj au fost înregistrate 1.463 infracţiuni stradale, cu 58 (+3,96%) infracţiuni mai multe decât în anul 2022. Distribuţia infracţiunilor sesizate pe categorii de infracţiuni evidenţiază faptul că 40,15% dintre acestea sunt infracţiuni de furt, iar 21,18% sunt infracțiuni de distrugere.

Infracţiunile sesizate în mediul rural au înregistrat un trend ascendent în anul 2023, având în vedere că au fost sesizate 4.650 de infracţiuni, cu 4,42% mai multe comparativ cu anul 2022 (4.453).

Din această categorie, ponderea cea mai mare o au infracțiunile de natură judiciară, acestea reprezentând 67,12% din totalul infracţiunilor sesizate. Au fost sesizate 1.451 (+61) infracțiuni contra persoanei și 1.916 (+13) infracțiuni contra patrimoniului.

Pentru combaterea criminalității în domeniul silvic, în cooperare cu instituțiile cu atribuţii în domeniul silvic au fost organizate 661 controale în fondul forestier. Polițiștii au aplicat 492 sancțiuni contravenționale pentru abateri de la legislația în domeniul silvic, în valoare de 1.181,7 mii lei.

Având ca prioritate creşterea gradului de siguranţă a cetăţenilor, poliţiştii au desfăşurat 1.008 de acţiuni cu efective mărite. Cu ocazia desfăşurării acestor activităţi au fost descoperite 1.242 infracţiuni, din care 980 în flagrant delict.

Poliţiştii de proximitate au desfăşurat 1.386 activităţi în comunitate, au consiliat 3.055 persoane care s-au prezentat la punctele de consiliere şi au soluţionat 1.297 dosare penale.

În anul 2023 poliţiştii au intervenit la 27.813 evenimente în urma apelurilor de urgenţă recepţionate. În mediul urban au fost realizate 16.609 (-1.115) intervenţii, iar în mediul rural 11.204 (-732).

Cu ocazia acţiunilor organizate, poliţiştii rutieri au constatat 1.820 infracţiuni (+130) şi au aplicat  45.950 sancțiuni contravenționale (+6.292) prevăzute de O.U.G nr.195/2002.

Au fost reţinute 7.161 permise de conducere şi au fost retrase 1.889 certificate de înmatriculare.

În ceea ce priveşte riscul rutier, în perioada analizată, pe raza judeţului Cluj au fost înregistrate 1.216 (+7) accidente de circulaţie, 206 (+5) dintre acestea fiind raportate ca accidente rutiere grave.

Din punctul de vedere al consecinţelor acestor accidente, indicatorii analizaţi au evidenţiat faptul că cele 206 accidente rutiere grave s-au soldat cu decesul a 46 persoane (+2) și rănirea gravă a 184 de persoane (+10).

Având în vedere aceste aspecte, considerăm imperios necesară continuarea activităţii de pregătire de către structurile de poliţie contra infracţionalităţii în vederea unui climat de siguranţă şi securitate publică pentru cetăţenii judeţului.

Preşedintele Comisiei nr. 2 ATOP

Subprefect **Tasnádi István-Szilárd**